Annullerer eksamen etter at studenter fant «svaret» på Canvas
Flere studenter som hadde hjemmeeksamen i jus fant en nesten lik eksamen på nettsiden til Norges arktiske universitet i Tromsø (UiT). Mandag fikk masterstudenter i rettsvitenskap ved UiT oppgaven til semesterets hjemmeeksamen i «Juridisk metode og etikk». Studentene mente oppgaven var tilnærmet lik en eksamen som ble brukt i 2015. Flere varslet universitet etter at de oppdaget dette.  Noen timer senere annullerte UiT hele eksamen. – Fakultet vurderer likhetene av en slik art og omfang at det er besluttet å annullerer, står det i en melding studentene fikk klokken 15.35.  Videre skriver de at studentene får ny eksamen i 2024.  Fant «feilen» under eksamen  På Canvas, universitetets intranett, mente flere studenter at de fant en sensorveiledning med avgrensninger og relevant pensum.  Flere har tatt kontakt med universitet om mandagens eksamen. Mandag klokken 15 hadde de fortsatt ikke fått svar.  – Vi får ingen info fra fakultet og det som blir sagt er uklart og motstridende, klokken er jo 15.00 nå og vi fikk eksamen 09.00. Det sa en student som tok kontakt med VG – kort tid etterpå fikk de annullert hele oppgaven. Studentene hadde to og en halv dag på å løse oppgaven. Nå må det vente til neste år med å bli ferdige med faget. Slik er hjemmeeksamen fra 2015: Årets oppgave som studentene fikk mandag er slik: «Drøft betydningen av forskjeller og likheter i anvendelsen av lovfestet og ulovfestet rett ved løsning av konkrete rettsspørsmål». – Det er tematisk likhet mellom oppgavene, men de er ikke like, sa prodekan for utdanning ved Det juridiske fakultet ved UiT, Signe V. Busch først til VG. Hva tenker du om at ærlige studenter sier fra? – Vi har sagt til de som har meldt fra at det er prisverdig. Trakk oppgave i november Tidligere i år fikk flere hundre UiT-studenter eksamensoppgaver trukket.  Det skjedde fordi universitetet gjorde feil ved å gjenbruke en oppgave fra NTNU der sensorveiledningen lå tilgjengelig på nettet. Beskjeden fikk studentene etter å ha jobbet med en hjemmeeksamen i en uke.
Masterstudenter i rettsvitenskap ved UiT fikk en hjemmeeksamen som er nesten lik en eksamen fra 2015. UiT annullerte eksamen og studentene får ny eksamen i 2024. Årsaken til annulleringen er likhetene mellom eksamenene. Tidligere i år ble en annen eksamensoppgave trukket etter gjenbruk av en NTNU-oppgave.